Vilniaus intermodalinis terminalas
54°34′47″š. pl. 25°14′09″r. ilg.﻿ / ﻿54.5798°š. pl. 25.2359°r. ilg.﻿ / 54.5798; 25.2359 Vilniaus intermodalinis terminalas – konteinerinis logistikos geležinkelių terminalas Vilniaus rajone šalia Vaidotų geležinkelio stoties. Pirmasis Lietuvoje sausumos uostas. Per metus terminalas pajėgus perkrauti iki 100 tūkstančių konteinerių (TEU). Talpa konteineriais – 1465 TEU. Terminalo tikslas – sumažinti krovininių automobilių transportą Vilniaus mieste, sumažinti Klaipėdos jūrų uosto apkrovą, pagreitinti prekių gabenimą iki Vilniaus. 2015 m. gegužės 26 d. terminalas oficialiai atidarytas. Atidarymo ceremonijoje dalyvavo premjeras Algirdas Butkevičius.